EkBass/fiwiki-20250220-pages-articles huggingface dataset:
Likvoristikiista

Likvoristikiista oli kuningas Eerik XIV:n hallituskaudella syntynyt opillinen kiista viinin tai muun nesteen () käytöstä ehtoollisessa. Ehtoollisviinin puutteen vuoksi oli paikoin alettu käyttää sen sijaan vettä, simaa tai kirsikkamehua. Helmikuussa vuonna 1564 arkkipiispa Laurentius Petri vastusti tätä hiippakuntansa papistolle osoittamassaan kirjeessä, jossa hän vahvisti kannan, että Kristus asetti ehtoollisensa leipään ja viiniin; jos et saanut viiniä ehtoolliseen, niin pyhä toimitus oli lopetettava. Toisaalta piispa Johannes Ofeegh Västeråsissa kannatti käytäntöä korvata viini toisella nesteellä, muun muassa yhdessä lähettämässään paimenkirjeessä; Beurreuksen myötä Ruotsiin tunkeutunut kalvinismi etsi myös yhteyttä likvoristeihin. Sarja kiistakirjoituksia vaihdettiin. Kuningas yritti tukahduttaa intoa antamalla piispoille yleisen kehoituksen olla huolestuttamatta tavallisia ihmisiä sakramenttien sisällöllä. Arkkipiispa näyttää johtaneen asiaa sekä viisaasti että tarmokkaasti; hän on luultavasti kirjoittanut kaksi, ensimmäistä kertaa vuonna 1899 painettua kirjoitusta, joita käytettiin valtiopäivillä huhtikuussa 1565 perustana ehdotukselle piispojen ja pappien yhteiseksi julkilausumaksi: Fundamenta nostræ fidei etc.; tässä "fundamentassa" kaikkien muiden aineiden kuin viinin käyttö hylättiin nimenomaisesti. On todennäköistä, että arkkipiispa on laatinut myös tämän asiakirjan, jonka kaikki läsnäolijat allekirjoittivat, myös Ofeegh, joka luopui näin aiemmasta kannastaan. Näin kiista oli ohi.Nordisk familjebok / Uggleupplagan. 16. Lee - Luvua == Lähteet == Luokka:Luterilaisuuden historia Luokka:Uskonpuhdistus Ruotsissa Luokka:Ehtoollinen
Lauri Kerttula

Lauri Andreas Kerttula (8. marraskuuta 1890 Oulu – 10. maaliskuuta 1958 Oulu) oli suomalainen virkamies, lääninneuvos. Kerttulan vanhemmat olivat nahkuri Karl Isak Kerttula ja Helena Katariina Juustinen. Kerttula tuli ylioppilaaksi Oulun lyseosta 1910 ja suoritti ylemmän julkisen hallintotutkinnon 1914. Hän oli Oulun läänin lääninhallituksen kanslisti vuodesta 1914, lääninnotaari vuodesta 1916, varalääninsihteeri vuodesta 1917 ja lääninsihteeri vuodesta 1934. Lääninneuvos hänestä tuli 1938. Eläkkeelle Kerttula jäi vuodenvaihteessa 1957. Hänellä oli virkatyönsä ohella myös useita luottamustehtäviä. (ei- vapaa)Lääninneuvos L. A. Kerttula kuollut. Helsingin Sanomat, 12.3.1958, s. 10. == Lähteet == Luokka:Suomen suuriruhtinaskunnan virkamiehet Luokka: Suomalaiset virkamiehet Luokka:Vuonna 1890 syntyneet Luokka:Vuonna 1958 kuolleet
Fish (komentotulkki)

Fish (friendly interactive shell) on komentotulkki Unixin kaltaisille käyttöjärjestelmille. Se ei ole täysin POSIX-yhteensopiva. Fish-komentotulkin tavoitteena on olla erityisen käyttäjäystävällinen. Oletuksena Fish- komentotulkki tarjoaa mm. kehittyneen automaattisen täytön sekä syntaksin korostuksen. == Lähteet == == Aiheesta muualla == * Linux.fi Wiki -artikkeli * Gentoo Wiki -artikkeli Luokka:Komentotulkit Luokka:Linux-ohjelmat Luokka:Unix- ohjelmat Luokka:Vapaat ohjelmistot
Lasten Eurovision laulukilpailu 2025

Lasten Eurovision laulukilpailu 2025 on 23. Lasten Eurovision laulukilpailu ja se pidetään marraskuussa 2025 Georgiassa. Maa on isännöinyt kilpailua vain kerran aiemmin vuonna 2017. Luokka:Lasten Eurovision laulukilpailu
Durian Sukegawa

Durian Sukegawa (, oik. Tetsuya Sukegawa, (; s. 17. kesäkuuta 1962) on japanilainen kirjailija, muusikko, radiojuontaja ja klovni. == Ura == Sukegawa on opiskellut filosofiaa Wasedan yliopistossa. Hän on opiskellut myös kondiittoriksi. Sukegawa on julkaissut kymmeniä kirjoja. Esimerkiksi vuonna 2013 ilmestynyt An () on käännetty useille kielille, suomeksi nimellä Tokuen resepti (Raisa Porrasmaa, 2020). Kirjaan pohjautuvan, vuonna 2015 ensi-iltansa saaneen Kirsikkapuiden alla -elokuvan on ohjannut Naomi Kawase. == Yksityiselämä == Sukegawa on asunut Japanissa ja Yhdysvalloissa. == Lähteet == Luokka:Japanilaiset muusikot Luokka:Japanilaiset kirjailijat Luokka:Vuonna 1962 syntyneet Luokka:Elävät henkilöt
Gallosyaniini

Gallosyaniini (C15H13N2O5Cl) eli Mordant Blue 10 on fenoksatsiinijohdannaisiin kuuluva aromaattinen orgaaninen yhdiste. Yhdistettä voidaan käyttää väriaineena. == Ominaisuudet, valmistus ja käyttö == Huoneenlämpötilassa gallosyaniini on punertavansinistä tai vihreää kiteistä ainetta. Yhdiste liukenee hieman kuumaan veteen ja etanoliin ja paremmin niin happoihin kuin emäksiinkin. Gallosyaniinin liuokset ovat happamissa oloissa sinisiä ja neutraaleissa ja emäksisissä oloissa punaisia. Gallosyaniinia valmistetaan kuumentamalla gallushapon ja N,N-dimetyyli-4-nitrosoaniliinikloridin metanoliliuosta.Horst Berneth: "Azine Dyes", teoksessa Ullmann's Encyclopedia of Industrial Chemistry, John Wiley & Sons, New York, 2008. Gallosyaniinin ja kromin kompleksi värjää nukleiinihapot sinisiksi ja sitä käytetään tämän vuoksi väriaineena mikroskopiatutkimuksissa. Yhdistettä käytetään lisäksi värjäämiseen ja esimerkiksi määritettäessä galliumpitoisuuksia titraamalla ja lyijyn läsnäolon osoittamiseen.Ute Schmidt & Erik K. W. Schulte: "Stains, Microscopic", teoksessa Ullmann's Encyclopedia of Industrial Chemistry, John Wiley & Sons, New York, 2000. == Lähteet == Luokka:Väriaineet
Microsoft Copilot

Microsoft Copilot on Microsoftin kehittämä generatiivisen tekoälyn chatbot. Se perustuu suurten kielimallien GPT-4-sarjaan, ja se julkaistiin vuonna 2023 Microsoftin ensisijaisena korvaajana lopetetulle Cortanalle. Palvelu esiteltiin helmikuussa 2023 nimellä Bing Chat Microsoft Bingin ja Microsoft Edgen sisäänrakennettuna ominaisuutena. Vuoden 2023 aikana Microsoft alkoi yhtenäistää Copilot-brändiä eri chatbot-tuotteissaan vahvistaen "copilot"-analogiaa. Microsoft ilmoitti Build 2023 -konferenssissaan suunnitelmistaan integroida Copilot Windows 11:een, jolloin käyttäjät voivat käyttää sitä suoraan tehtäväpalkin kautta. Tammikuussa 2024 julkistettiin oma Copilot-näppäin Windows-näppäimistöille. Copilot hyödyntää Microsoft Prometheus -mallia, joka on rakennettu OpenAI:n GPT-4:n perustavanlaatuiseen laajaan kielimalliin, jota puolestaan on hienosäädetty sekä valvotuilla että vahvistusoppimistekniikoilla. Copilotin keskustelukäyttöliittymätyyli muistuttaa ChatGPT:n tyyliä. Chatbot pystyy lainaamaan lähteitä, luomaan runoja, luomaan lauluja ja käyttämään lukuisia kieliä ja murteita. Microsoft käyttää Copilotia freemium-mallilla. Sen ilmaisen tason käyttäjät voivat käyttää useimpia ominaisuuksia, kun taas maksullisille tilaajille tarjotaan etuoikeus uusiin ominaisuuksiin, mukaan lukien mukautetun chatbotin luomiseen, "Microsoft Copilot Pro" -maksullisen tilauspalvelun kautta. Microsoft Copilotin ilmaisessa versiossa on saatavilla useita oletuschatbotteja, mukaan lukien tavallinen Copilot chatbot sekä Microsoft Designer, joka on suunnattu käyttämään Image Creator -ohjelmaa kuvien luomiseen tekstikehotteiden perusteella. == Lähteet == == Aiheesta muualla == Luokka:Vuoden 2023 ohjelmistot Luokka:Virtuaaliavustajat Luokka:Chatbotit Luokka:OpenAI Luokka:Microsoft
Kaisa Rönkkö

Kaisa Rönkkö on Taiteen edistämiskeskuksen (Taike) johtaja. Rönkkö nimitettiin kolmanneksi Taiken johtajaksi ajalle 1.8.2023–31.7.2028. Rönkkö on koulutukseltaan musiikin maisteri (Master of Arts in Arts Management) taidehallinnon ohjelmasta. Hän on valmistunut myös musiikkipedagogiksi ja suorittanut pianonsoiton A-tutkinnon (diplomi). Lisäksi hän on suorittanut pianonsoiton jatko-opintoja Budapestin Franz Lisztin musiikkiakatemiassa. Ennen valintaansa Taiken johtajaksi Rönkkö työskenteli Suomen Musiikki & Media -tapahtumat Oy:n toimitusjohtajana ja aikaisemmin muun muassa Music Finland ry:n toiminnanjohtajana, Suomen Kansallisoopperan ja -baletin orkesteriosaston päällikkönä, Puolustusvoimien erikoissuunnittelijana sekä Fazer Konserttitoimistossa managerina ja partnerina. Lisäksi Rönkkö on työskennellyt muissa kulttuurialan tuotannollisissa tehtävissä sekä freelancemuusikkona ja soitonopettajana. Rönkkö äänestettiin 2022 musiikkialan sisäisessä kyselyssä musiikkibisneksen neljänneksi vaikutusvaltaisimmaksi ihmiseksi. Rönkölle myönnettiin 2022 Muusikkojen liiton tunnustuspalkinto. Palkinto myönnettiin merkittävästä työstä musiikkialan hyväksi. Vuonna 2021 hän sai Suomen Musiikintekijöiden kunniamaininnan toiminnastaan suomalaisen kevyen musiikin eteen. Vuonna 2023 Rönkkö oli mukana Sitran rahoittamassa tutkimushankkeessa, joka kävi läpi korona-ajan kulttuuripolitiikkaa Suomessa. ==Lähteet== Luokka:Suomalaiset järjestöjohtajat Luokka:Elävät henkilöt Luokka:Suomalaiset musiikkialan henkilöt Luokka:Suomalaiset kulttuurielämän vaikuttajat Luokka:Syntymävuosi puuttuu
Mietoisten seurakunta

Mietoisten seurakunta oli itsenäinen seurakunta Mietoisissa Varsinais- Suomessa. Seurakunnasta tuli osa Mynämäen seurakuntaa 1. tammikuuta 2007, kun Mietoisten kunta liitettiin Mynämäkeen. Seurakunnan pääkirkko oli Mietoisten kirkko. == Historia == Mietoisten ensimmäinen kirkko oli Hietamäen kylässä sijainnut Pyhän Jaakobin puinen kappelikirkko. Kappeli ja Hietamäen seurakunta mainitaan Turun tuomiokirkon Mustassakirjassa ensimmäisen kerran vuonna 1366, vaikka seurakunta lieneekin tätä vanhempi. Itsenäisen seurakunnan arvellaan muuttuneen Mynämäen kappeliseurakunnaksi 1300-luvulla. Mietoisista tuli itsenäinen seurakunta jälleen 1865. Itse kunta perustettiin neljä vuotta myöhemmin, vuonna 1869. Vuonna 2007 Mietoisten seurakunnasta tuli jälleen Mynämäen kappeliseurakunta. Hietamäen kappelissa toimitettiin viimeinen kirkollinen toimitus vuonna 1731. 1950–luvulla paikalle pystytettiin muistomerkki. == Lähteet == Luokka:Mietoinen Luokka:Suomen entiset evankelis- luterilaiset seurakunnat
336\. kaartin merijalkaväkiprikaati

336\. kaartin merijalkaväkiprikaati on Venäjän, ja sitä ennen Neuvostoliiton, Itämeren laivaston rannikkoprikaati. Se osallistui taisteluihin Itä-Ukrainassa 2014 ja Syyrian sisällissodassa 2016. Prikaatiin kuuluu kaksi pataljoonaa BTR-82-miehistönkuljetusajoneuvoja ja yksi tykistöpatteristo. Yhdellä pataljoonalla on kyvykkyys laskuvarjohyppyihin. == Lähteet == Luokka:Prikaatit Luokka:Venäjän laivasto
Pietarin suomalainen yhteiskoulu

Pietarin suomalainen yhteiskoulu oli vuosina 1905–1918 Pietarissa toiminut suomenkielinen oppikoulu, joka perustettiin Pietarin suomalaisen kirkkokoulun jatkajaksi. == Historia == Ajatus suomenkielisen oppikoulun perustamisesta syntyi pietarinsuomalaisten keskuudessa jo viimeistään 1870-luvulla. Vuonna 1881 suomalaisen seurakunnan pappi Johannes Öhqvist järjesti suomalaista lyseota puuhanneen kansalaiskokouksen. Taloudellisten seikkojen vuoksi hanke ei toteutunut, kun esimerkiksi Suomen senaatti ei osoittanut asiaan mielenkiintoa. Kirkkokoululle perustettiin jatkoluokkia vuonna 1900. Yhteiskoulun toiminta pääsi viimein käynnistymään vuonna 1905 lähinnä Pietarin alueen kansakouluntarkastajana toimineen Pietari Toikan ponnistelujen ansiosta. Tuolloin kirkkokoulun ylemmän asteen kahdesta ensimmäisestä luokasta muodostettiin Suomen yhteiskouluja vastaava kaksiluokkainen reaalikoulu. Yhteiskoulun oli tarkoitus kasvaa vuosien kuluessa kahdeksanluokkaiseksi, mutta rahanpuutteessa se jäi lopulta vain seitsenluokkaiseksi. Senaatti ei edelleenkään ollut halukas panostamaan Pietarissa toimivaan kouluun, jonka lisäksi suomalaisten ylioppilaskirjoitusten järjestämisen katsottiin aiheuttavan käytännöllisiä ja juridisia ongelmia. Tämän vuoksi koulun viimeisen luokan oppilaat siirtyivät yleensä johonkin Itä-Suomen tai Helsingin oppikouluun, jossa he suorittivat ylioppilashutkinnon. Arkkitehti Eliel Saarinen suunnitteli yhteiskoululle uudisrakennuksen vuonna 1913. Ensimmäisen maailmansodan puhkeamisen vuoksi sen rakentaminen jäi kuitenkin toteutumatta. Koulu sai viimein valtionavustuksen Oskari Tokoin johtamalta senaatilta keväällä 1917, mutta lokakuun vallankumouksen jälkeen toiminta kävi mahdottomaksi. Vuosina 1918–1919 lähes kaikki opettajat ja oppilaiden vanhemmat siirtyivät Suomeen. Heidän tilalleen tuli sisällissodan johdosta Neuvosto-Venäjälle muuttaneiden punapakolaisten lapsia, joita varten bolshevikkihallitus perusti syksyllä 1918 yhteiskoulun jatkajaksi neuvostomallin mukaisen Pietarin suomalaisen työkoulun. Koulun opettajina toimivat eri vuosina muun muassa Rafael Hakkarainen, V. A. Heiskanen, Johan Helo, Lauri Kemiläinen, Elbe Nissinen, Juhana Peräläinen, Asko Pulkkinen, Pekka Räikkönen, Olga Silventoinen ja Kaapre Tynni. == Johtajat == *Pietari Toikka (1905–1907) *Tauno Salonen (1907–1908) *Adolf Hakkarainen (1908–1910) *Frank Korvenheimo (1910–1911) *Katri Komonen (1911) *Matti Rossi (1911) *Juhana Peräläinen (1911–1918) == Lähteet == Luokka:Suomalaiset oppilaitokset ulkomailla Luokka:Pietarin rakennukset ja rakennelmat
Visalan sairaala

Visalan sairaala oli 1961–2016 Ylivieskassa toiminut psykiatrinen sairaala. Valmistuessaan se korvasi ainakin Oulaisissa sijaineen Lastunmäen sairaalan. Sairaala oli yksikkönä varsin pieni, sillä valmistuessaan siellä oli 160 potilasta, mutta myöhemmin potilasmäärä kasvoi noin 200 potilaaseen. Se oli alun perin B-mielisairaala, jossa hoidettiin lieväoireisia pitkäaikaispotilaita. Kaikki potilaat eivät olleet sairaalan alkuvaiheessa varsinaisesti psykiatrisesti sairaita, vaan potilaiden joukossa oli myös muun muassa kehitysvammaisia ja dementikkoja. Varsinkin ensimmäisinä vuosikymmeninä sairaalassa toteutettiin aktiivista työterapiaa ja sen yhteydessä toteutettujen käsityötuotteiden myyjäiset herättivät laajasti kiinnostusta Ylivieskassa. 1980-luvulla sairaalaa laajennettiin ja viime vuosinaan sairaala toimi näissä laajennetuissa tiloissa. Tiloissa oli osastojen lisäksi muun muassa liikuntasali ja puutyöverstas. Myöhemmin sairaalaa kehitettiin esimerkiksi yhdistämällä miesten ja naisten osastot ja tuomalla sairaalaan psykiatrisen akuuttihoidon toimintoja. Sairaalassa oli myös psykiatrinen päivystys vuoteen 2014 asti. Sairaala päätettiin lakkauttaa vuonna 2016. Lakkauttaminen eteni niin nopeasti, että yhden osaston remontti jäi kesken. Taustalla lakkauttamisessa oli muun muassa pula lääkäreistä ja potilasmäärän väheneminen. Viime aikoinaan sairaalassa oli myös lukuisia epäilyjä potilaiden epäasiallisesta kohtelusta ja Aluehallintavirasto toteutti sairaalaan lukuisia valvontakäyntejä. Vuoden 2016 tarkastuksen yhteydessä todettiin puutteita potilaiden itsemääräämisoikeuden toteutumisessa. Myös sairaanhoitopiirin oma tarkastus totesi potilasturvallisuuden vaarantuneen. Vuonna 2020 sairaala- alueen omistanut Pohjois-Pohjanmaan sairaanhoitopiiri päätti, että vanha sairaala-alue puretaan. Purkaminen ei kuitenkaan toteutunut, sillä alue päädyttiinkin myymään yksityisomistukseen. ==Osastot== Lakkautushetkellä sairaalassa oli neljä noin 20-paikkaista osastoa ja sairaalassa oli yhteensä 84 potilaspaikkaa * Suljettu osasto * Pitkäaikaiskuntoutusosasto * Psykogeriatrinen osasto * Vastaanotto-osasto ==Lähteet== Luokka:Suomen psykiatriset sairaalat Luokka:Ylivieskan rakennukset ja rakennelmat
Partners Group

Partners Group AG on maailmanlaajuinen yksityismarkkinoiden sijoitusyhtiö, jolla on hallinnoitavana yli 33 miljardin euron sijoitusohjelmat pääomasijoitusten, yksityisten kiinteistöjen, yksityisen infrastruktuurin ja yksityisten velkojen alalla. Yritys hallinnoi laajaa valikoimaa räätälöityjä salkkuja kansainväliselle institutionaalisten sijoittajien asiakaskunnalle. Partners Groupin pääkonttori sijaitsee Zugissa, Sveitsissä, ja sillä on 18 toimistoa eri puolilla maailmaa. Yritys työllistää yli 700 työntekijää, se on listattu Sveitsin pörssiin, ja sen omistavat pääosin kumppanit ja työntekijät. Partners Group on perustettu vuonna 1996. == Katso myös == * Luettelo Sveitsin pörssissä noteeratuista yhtiöistä == Lähteet == Luokka:Sveitsiläiset pörssiyhtiöt Luokka:SMI-indeksi Luokka:Sveitsin finanssipalveluyhtiöt
Sika AG

Sika AG on sveitsiläinen rakennus- ja teollisuuskemikaalien valmistaja ja markkinoija. Sikan päätuotealueita ovat betonin lisäaineet, tiivistys- ja liimamassat, betonin korjaustuotteet, rakenteelliset vaimennus- ja vahvistusmateriaalit, teollisuuden lattiapinnoitteet sekä vesikatemateriaalit. Sika AG toimii maailmanlaajuisesti yli 100 maassa ja sillä on 400 tehdasta ja yli 33 000 työntekijää. Vuonna 2023 yrityksen liikevaihto oli yli 11 miljardia Sveitsin frangia. Sika AG:n suomalainen tytäryhtiö perustettiin vuonna 1985. Kaspar Winkler perusti yrityksen vuonna 1910. Yrityksen pääkonttori sijaitsee Baarissa, Sveitsissä. == Katso myös == * Luettelo Sveitsin pörssissä noteeratuista yhtiöistä == Lähteet == Luokka:Sveitsiläiset pörssiyhtiöt Luokka:SMI-indeksi
Sonova

Sonova on sveitsiläinen kuulonhuoltoratkaisujen toimittaja. Yrityksen tuotteita ovat muun muassa kuulokojeet, sisäkorvaistutteet, langattomat kommunikaatiotuotteet, digitaaliset ratkaisut sekä audiologinen hoito. Sonova on perustettu vuonna 1947 ja konsernilla on toimintaa maailmanlaajuisesti yli sadassa maasssa. Konserni työllistää yli 18 000 ihmistä ja sen liikevaihto oli tilikaudella 2023–2024 yli 610 miljoonaa Sveitsin frangia. Yrityksen päätuotemerkkejä ovat Phonak, Unitron, AudioNova ja Sennheiser. Yrityksen pääkonttori sijaitsee Stäfassa, Sveitsissä. == Katso myös == * Luettelo Sveitsin pörssissä noteeratuista yhtiöistä == Lähteet == Luokka:Sveitsiläiset pörssiyhtiöt Luokka:SMI-indeksi Luokka:Terveysteknologiayritykset
Swiss Life

Swiss Life on sveitsiläinen vakuutusyhtiö, jonka päätuotteita ovat henki- ja eläkevakuutukset sekä rahoitusratkaisut. Swiss Life on perustettu vuonna 1857. Konserni toimii Sveitsissä, Ranskassa ja Saksassa, minkä lisäksi konsernilla on osaamiskeskukset Luxemburgissa, Liechtensteinissa ja Singaporessa. Yrityksellä on Sveitsissä yli 2500 työntekijää. Maailmanlaajuisesti konsernissa työskentelee yli 10 000 työntekijää. == Katso myös == * Luettelo Sveitsin pörssissä noteeratuista yhtiöistä == Lähteet == Luokka:Sveitsiläiset pörssiyhtiöt Luokka:SMI-indeksi Luokka:Vakuutusalan palveluntarjoajat
Swisscom

Swisscom on sveitsiläinen televiestintätuotteita- ja palveluita tarjoava yritys. Swisscomin tuotevalikoimaan kuuluvat muun muassa matkaviestintäliikenne sekä kiinteän verkon ja Internet-protokollaan perustuva puhe- ja tietoliikenne. Yhtiö tarjoaa liittymä- ja laajakaistapalveluita sekä tietotekniikan ulkoistamista, viestintäinfrastruktuurin hallintaa ja tietoturvapalveluita. Swisscom tarjoaa tuotteitaan ja palvelujaan verkkokaupan, vähittäismyymälöiden ja kumppanikauppojen kautta. Yhtiöllä on liiketoimintaa Amerikassa ja Euroopassa. Swisscomin pääkonttori sijaitsee Bernissä, Sveitsissä. Sveitsin liittovaltio omistaa yrityksestä 51 prosenttia. == Katso myös == * Luettelo Sveitsin pörssissä noteeratuista yhtiöistä == Lähteet == Luokka:Sveitsiläiset pörssiyhtiöt Luokka:SMI-indeksi Luokka:Sveitsiläiset valtionyhtiöt Luokka:Tietoliikenneyhtiöt
Zurich Insurance Group

Zurich Insurance Group on sveitsiläinen monivakuutustuotteiden ja -palvelujen tarjoaja. Se tarjoaa erilaisia vahinko- ja henkivakuutustuotteita. Konserni toimii tytäryhtiöidensä ja sivukonttoreidensa kanssa Euroopassa, Pohjois- Amerikassa, Latinalaisessa Amerikassa, Aasian ja Tyynenmeren alueella sekä Lähi-idässä ja Afrikassa. Zurich toimii yli 200 maassa ja sillä on noin 60 000 työntekijää. Zurich Insurancen pääkonttori sijaitsee Zürichissä, Sveitsissä. == Katso myös == * Luettelo Sveitsin pörssissä noteeratuista yhtiöistä == Lähteet == Luokka:Sveitsiläiset pörssiyhtiöt Luokka:SMI-indeksi Luokka:Vakuutusalan palveluntarjoajat
Jalmari Salpausselän kuntoutussairaala

Jalmari Salpausselän kuntoutussairaala (ent. Jalkarannan sairaala) on Lahden Jalkarannassa toimiva perusterveydenhuollon sairaala, joka on erikoistunut geriatristen potilaiden hoitoon ja kuntoutukseen. Sairaala kuuluu Päijät- Hämeen hyvinvointialueeseen. Yhdeksän osaston lisäksi sairaalassa toimii geriatrian poliklinikka ja muita avopalveluita. https://paijat- sote.fi/laakariin-ja-hoitoon/jalmari-salpausselan-kuntoutussairaala/. Viitattu 25.11.2024 ==Historia== Jalkarannan sairaala oli alun perin psykiatrinen ns. B-mielisairaala ja se avattiin vuonna 1959 osana laajempaa psykiatrisen sairaalahoidon uudistusta. B-mielisairaaloiden tavoin Jalkarannan sairaalan potilaat olivat pääasiassa lieväoireisia ja keski-iältään iäkkäitä. Sairaala rakennettiin sen mahdollistamiseksi, että lahtelaisia psykiatrisia potilaita voitaisiin hoitaa Lahdessa. Ennen sairaalan perustamista psykiatrisia potilaita oli hoidettu lähikuntien sairaaloissa, mikä nähtiin kaupungin kannalta epätarkoituksenmukaisena ja kalliina ratkaisuna. Sairaalalle rakennettiin viisikerroksiset tilat, joissa oli osastotilojen lisäksi henkilökunnan asuntoja ja tiloja työterapiaan. Monesta B-mielisairaalasta poiketen se rakennettiin kaupunkiin, mikä toisaalta helpotti esimerkiksi työntekijöiden rekrytointia ja potilaiden muun sairaanhoidon järjestämistä. 1980-luvulta alkaen sairaalan painopiste alkoi siirtyä pois psykiatrisesta hoidosta vanhuuksiin ja sairaala muuttui tämän seurauksena lopulta terveyskeskussairaalaksi. Vuonna 1998 rakennukseen tehtiin ensimmäistä kertaa täydellinen peruskorjaus. Vuonna 2015 sairaalan toimintaa uudistettiin niin, että se ei toteuta pitkäaikaishoitoa, minkä takia nimi muutettiin nimikilpailun seurauksena nykyiseksi. Lahden kaupunki myi kiinteistön vuonna 2023 Swiss Life Asset Managers Transactions AS- sijoitusyhtiölle 35,7 miljoonalla eurolla. ==Lähteet== Luokka:Suomen psykiatriset sairaalat Luokka:Lahden sairaalat
Häyhäsi

Häyhäsi (), oli inkeriläinen kylä, joka kuului Venjoen luterilaiseen seurakuntaan. Häyhäsi sijaitsi kirkonkylästä koilliseen, lähellä Suosaaren kylää. Nykyään entisen kylän alue kuuluu Puškinin piiriin. Perimätiedon mukaan kylän perusti muualta paenneet inkeriläiset 1700-luvun alussa, Suuren Pohjan Sodan aikana. Vuonna 1849 kylässä asui 109 ihmistä (53 miestä ja 56 naista), kaikki inkeriläisiä (savakoita). 1900-luvun alusta Suosaaressa toimi suomenkielinen koulu, joka oli sekä Häyhäsin, että myös Länkiojan ja Hyvösin kylien yhteinen. Vuonna 1926 kylässä oli 30 taloa ja 156 asukasta, kaikki inkeriläisiä. Häyhäsin suurin suku oli Häyhänen. Muita isoja sukuja olivat Jämsä, Kasukka, Rautalainen, ja Sintonen. Toisen maailmansodan aikana Häyhäsi sijaitsi rintamalinjalla ja tuhoutui täysin. Asukkaat joutui Leningradin saartoon ja maaliskuussa vuonna 1942 heitä karkotettiin: vietiin Laatokan jään kautta läheiselle rautatieasemalle ja sieltä jälleen Siperiaan. Sodan jälkeen kylän alue jäi autioksi. == Lähteet == Luokka:Inkerin kylät Luokka:Venjoen kylät
Åke Persson

Åke Persson (25. helmikuuta 1932 Hässleholm – 5. helmikuuta 1975 Tukholma) oli ruotsalainen jazzia soittanut pasunisti.Jens Lindgren, K Åke Persson Riksarkivet, viitattu 25.11.2024 Persson sai urallaan nopeasti suosiota ja levytti 19-vuotiaana Lars Gullinin kanssa. Hänestä käytettiin kutsumanimeä “Kometen”.Åke Persson en av våra riktigt stora jazzpersonligheter Digjazz, viitattu 25.11.2024 Persson soitti 1950-luvulla Simon Brehmin, Arne Domnéruksen ja Ernie Englundin orkestereissa. Hän oli vuosina 1956–1961 Radiobandetin jäsen. Persson aloitti vuonna 1961 soittamisen RIAS Tanzorchesterissa Berliinissä ja siirtyi vuonna 1969 Sender Freies Berlinin big bandiin. Hän johti myös omia kokoonpanojaan. Vuodesta 1963 Persson työskenteli Kenny Clarke/Francy Boland Big Bandissa. Hän sai Gyllene Skivan -palkinnon vuonna 1959 levytyksestä Quincy here we come. Perssonin yhteistyökumppaneihin kuuluivat Clifford Brown, Quincy Jones, Art Farmer, Frank Rosolino, Zoot Sims, Lee Konitz, Stan Getz, Gunnar Björksten, Dizzy Gillespie, Count Basie, Duke Ellington ja Peter Herbolzheimerin kanssa. Persson oli vuosina 1952–1958 naimisissa Maj-Gunnel Åhsbergin (1932–1962) kanssa ja vuosina 1960–1974 tanssija Jeruth Waltherin kanssa. Hänellä oli myös suhde Anita Lindblomin kanssa. == Lähteet == Luokka:Ruotsalaiset pasunistit Luokka:Ruotsalaiset jazzmuusikot Luokka:Jazzpasunistit Luokka:Vuonna 1932 syntyneet Luokka:Vuonna 1975 kuolleet
Otsamo

Otsamo on muun muassa seuraavien suomalaisten henkilöiden sukunimi: * Kimmo Otsamo (1963–1992), näyttelijä * Kirsti Otsamo (1953–2009), näyttelijä * Mert Otsamo (s. 1990), muotisuunnittelija * Pentti Otsamo (s. 1967), kuvittaja, sarjakuvataiteilija ja graafinen suunnittelija * Santtu Otsamo (s. 1971), tanssija, koreografi ja tanssivalmentaja == Katso myös == * Otsamotunturi, tunturi Inarissa
Joachim Boldt

Joachim Boldt (s. 29. syyskuuta 1954 (PDF) zum 126. Deutschen Gesellschaft für Chirurgie 2009 in München.) on saksalainen anestesiologi. Hän oli 2000-luvun alusta johtavia laskimoon annettavien kolloidiliuosten tutkijoita. Vuonna 2010 hänen tutkimuksistaan alkoi kuitenkin paljastua epäselvyyksiä, ja tammikuuhun 2025 mennessä 220 hänen lähes 400:sta tutkimusjulkaisustaan oli vedetty takaisin. Selvityksissä on paljastunut, että Boldtin tutkimusten eettisissä käsittelyissä oli puutteita ja lisäksi tutkimustuloksia oli manipuloitu kun potilastietoja ja laboratoriotuloksia puuttui. On arveltu, että Boldtin julkaisut ovat johtaneet munuaisvaurioihin ja jopa potilaiden kuolemiin. ==Lähteet== Luokka:Saksalaiset lääkärit Luokka:Tiedehuijaukset Luokka:Vuonna 1954 syntyneet Luokka:Elävät henkilöt
Luettelo maailman suurimmista pankkiryhmistä vuonna 2022

Luettelo maailman suurimmista pankkiryhmistä vuonna 2022 perustuu S&P; Globalin julkaisemaan listaan. Luettelon pankit ovat suuruusjärjestyksessä niiden varojen mukaan. Valtio Pankki Varat yhteensä (2021) (USD miljardia) Sija 1 Industrial and Commercial Bank of China Limited 5 536,53 2 China Construction Bank 4 762,46 3 Agricultural Bank of China 4 575,95 4 Bank of China 4 206,53 5 JPMorgan Chase 3 743,57 6 Mitsubishi UFJ Financial Group 3 176,84 7 Bank of America 3 169,50 8 HSBC 2 953,64 9 BNP Paribas 2 905,83 10 Crédit Agricole 2 674,35 11 Citigroup Inc, 2 291,41 12 SMBC Group 2 176,94 13 Japan Post Bank 1 998,98 14 Postal Savings Bank of China 1 981,53 15 Mizuho Financial Group 1 957,87 16 Wells Fargo 1 948,07 17 Barclays 1 874,40 18 Bank of Communications 1 836,38 19 Banco Santander 1 814,90 20 Groupe BPCE 1 724,12 21 Société Générale 1 665,47 22 Deutsche Bank 1 505,74 23 Toronto-Dominion Bank 1 486,40 24 Goldman Sachs 1 463,99 25 China Merchants Bank 1 455,94 26 Royal Bank of Canada 1 376,79 27 Industrial Bank 1 354,25 28 China Citic Bank 1 266,08 29 Shanghai Pudong Development Bank 1 251,38 30 Crédit Mutuel 1 249,36 31 Intesa Sanpaolo 1 215,74 32 Lloyds Banking Group 1 200,41 33 Morgan Stanley 1 188,14 34 UBS 1 117,18 35 China Minsheng Bank 1 094,48 36 ING Group 1 081,87 37 NatWest Group 1 058,86 38 UniCredit 1 042,50 39 Scotiabank 978,48 40 China Everbright Bank 929,08 41 Norinchukin Bank 927,77 42 Bank of Montreal 908,62 43 La Banque postale 878,32 44 Commonwealth Bank 836,05 45 Credit Suisse 829,12 46 Standard Chartered 827,82 47 Banco Bilbao Vizcaya Argentaria 818,21 48 Ping An Bank 774,70 49 CaixaBank 773,38 50 Rabobank 727,37 51 DZ Bank 713,38 52 Australia and New Zealand Banking Group 709,01 53 State Bank of India 694,90 54 Westpac Banking Group 677,88 55 Canadian Imperial Bank of Commerce 676,95 56 National Australia Bank 670,70 57 Resona Holdings 662,32 58 Nordea 648,64 59 Danske Bank 602,01 60 U.S. Bancorp 573,28 61 KB Financial Group 557,35 62 PNC Financial Services 557,19 63 Sumitomo Mitsui Trust Holdings 553,87 64 Huaxia Bank 550,75 65 Sberbank 548,58 66 Shinhan Bank 544,14 67 Truist Financial Corp 541,24 68 Commerzbank 536,65 69 DBS Bank 508,89 70 China Guangfa Bank 493,36 71 Bank of Beijing 474,36 72 ABN AMRO 453,90 73 Bank of New York Mellon 444,44 74 Capital One 432,38 75 Nonghyup Bank 425,58 76 Hana Financial Group 421,81 77 Bank of Shanghai 411,53 78 OCBC Bank 402,16 79 Bank of Jiangsu 400,75 80 KBC Bank 393,17 81 Nomura Holdings 392,71 82 Nationwide Building Society 385,40 83 Woori Bank 375,42 84 Itaú Unibanco 371,38 85 Handelsbanken 370,13 86 Skandinaviska Enskilda Banken 365,43 87 China Zheshang Bank 359,97 88 Erste Group 350,96 89 DNB 342,97 90 Banco do Brasil 340,89 91 United Overseas Bank 340,70 92 Industrial Bank of Korea 334,19 93 Landesbank Baden-Württemberg 321,05 94 State Street Corporation 314,62 95 Caisses Desjardins 313,78 96 Raiffeisen Gruppe 312,07 97 Swedbank 304,20 98 Bayerische Landesbank 303,14 99 Banco Bradesco 300,73 100 Qatar National Bank 300,24 == Lähteet == Luokka:Luettelot taloudesta Luokka:Pankit
Strandlykkjan kirkko

Strandlykkjan kirkko () on Stangen kunnassa Norjassa sijaitseva puinen pitkäkirkko vuodelta 1915. ==Lähteet== ==Aiheesta muualla== Luokka:Norjan puukirkot Luokka:Stange
Tangenin kirkko (Stange)

Tangenin kirkko () on Stangen kunnassa Norjassa sijaitseva kahdeksankulmainen puukirkko vuodelta 1861. ==Lähteet== ==Aiheesta muualla== Luokka:Norjan puukirkot Luokka:Stange
Tangenin kirkko

Tangenin kirkko voi tarkoittaa seuraavia Norjassa sijaitsevia kirkkoja: * Tangenin kirkko Drammenin kunnassa * Tangenin kirkko Stangen kunnassa
Askjen kirkko

Askjen kirkko () on Stavangerin kunnassa Norjassa sijaitseva puinen pitkäkirkko vuodelta 1846. ==Lähteet== ==Aiheesta muualla== Luokka:Norjan puukirkot Luokka:Stavanger
Sørbøn kirkko

Sørbøn kirkko () on Stavangerin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Stavanger
Hauskenin kirkko

Hauskenin kirkko () on Stavangerin kunnassa Norjassa sijaitseva puinen pitkäkirkko vuodelta 1857. ==Lähteet== ==Aiheesta muualla== Luokka:Norjan puukirkot Luokka:Stavanger
Vestre Åmøyn kappeli

Vestre Åmøyn kappeli () on Stavangerin kunnassa Norjassa sijaitseva puinen pitkäkirkko vuodelta 1953. ==Lähteet== ==Aiheesta muualla== Luokka:Norjan puukirkot Luokka:Stavanger
Bekkefaretin kirkko

Bekkefaretin kirkko () on Stavangerin kunnassa Norjassa sijaitseva tiilikirkko vuodelta 1977. ==Lähteet== ==Aiheesta muualla== Luokka:Norjan kivikirkot Luokka:Stavanger
Medvenka

Medvenka () on kaupunkityyppinen taajama Kurskin alueella Venäjällä. Taajama on Medvenkan piirin () hallintokeskus. Kaupunkityyppisen taajaman aseman paikkakunta sai 1974. Taajamassa asui 4 398 ja koko piirissä 16 558 ihmistä (vuonna 2010). ==Lähteet== Luokka:Kurskin alueen kaupunkityyppiset taajamat
Pyhän Johanneksen kirkko (Stavanger)

Pyhän Johanneksen kirkko () on Stavangerin kunnassa Norjassa sijaitseva tiilinen pitkäkirkko vuodelta 1909. ==Lähteet== ==Aiheesta muualla== Luokka:Norjan kivikirkot Luokka:Stavanger
Slottsskogen

Slottsskogen on taajama Håbon kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 746 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Håbon kunta
Råby (Ruotsi)

Råby on taajama Håbon kunnassa Uppsalan läänissä Upplannin historiallisessa maakunnassa Ruotsissa. Taajamassa oli 971 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Håbon kunta
Söderskogen

Söderskogen on taajama Håbon kunnassa Uppsalan läänissä Upplannin historiallisessa maakunnassa Ruotsissa. Taajamassa oli 381 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Håbon kunta
Krasnyi Sulin

Krasnyi Sulin () on kaupunki Rostovin alueella, Etelä-Venäjällä, lähellä Ukrainan Luhanskin alueen rajaa. Vuoden 2010 väestönlaskennan mukaan kaupungissa asui 40 866 ihmistä. ==Lähteet== ==Aiheesta muualla== Luokka:Rostovin alueen kaupungit
Claes Annerstedt

Claes Annerstedt (7. kesäkuuta 1839 Uppsala – 1927 Uppsala) oli ruotsalainen historioitsija ja kirjastonhoitaja. Hän johti vuosina 1883–1904 Uppsalan yliopiston kirjastoa, ja hän myös kirjoitti sen historiasta kertovan viisiosaisen Upsala universitets historia -teoksen. Annerstedt valittiin Ruotsin akatemian jäseneksi vuonna 1901. ==Lähteet== ==Aiheesta muualla== Luokka:Ruotsalaiset historioitsijat Luokka:Ruotsalaiset kirjastonhoitajat Luokka:Ruotsin akatemian jäsenet Luokka:Vuonna 1839 syntyneet Luokka:Vuonna 1927 kuolleet
Lancasterin piirikunta (Nebraska)

Lancasterin piirikunta () on Yhdysvaltojen Nebraskan osavaltiossa sijaitseva piirikunta. Sen väkiluku oli 322 608 vuonna 2020. Piirikunnan hallintokeskus on osavaltion pääkaupunki Lincoln. Piirikunta on perustettu vuonna 1859. == Väestö == Vuoden 2020 väestönlaskennassa Lancasterin piirikunnan asukasluku oli 322 608\. Arvion mukaan asukkaista valkoisia on 86,1 %, aasialaisia 4,8 %, mustia 4,6 %, alkuperäisasukkaita 1,1 % ja Tyynenmeren alkuperäisasukkaita 0,1 %. Asukkaista 3,4 % kuuluu kahteen tai useampaan rotuun. 11,9 % asukkaista puhuu kotonaan jotain muuta kieltä kuin englantia ja 8,4 % asukkaista on syntynyt ulkomailla. == Lähteet == == Aiheesta muualla == Luokka:Nebraskan piirikunnat
Pekka Räikkönen

Pekka Bernhard Räikkönen (15. syyskuuta 1864 Lempaala – 7. tammikuuta 1918 Pietari) oli inkerinsuomalainen kanttori. Räikkönen valmistui kansakoulunopettajaksi Kolppanan seminaarista, jonka jälkeen hän työskenteli Hietamäen ja Lempaalan kansakouluissa. Vuodesta 1899 lähtien Räikkönen toimi Pietarin suomalaisen seurakunnan kanttorina. Lisäksi hän työskenteli Inkeri- lehden päätoimittajana sekä Pietarin suomalaisen yhteiskoulun laulunopettajana. Räikkönen kuoli sydänkohtaukseen kesken loppiaisjumalanpalveluksen Pyhän Marian kirkossa. Pekkä Räikkösen poikia olivat säveltäjä Arvo Räikkönen, kirjailija Erkki Räikkönen ja laulaja Sulo Räikkönen. Hänen veljensä oli toimittaja Paavo Räikkönen. == Lähteet == Luokka:Suomalaiset kanttorit Luokka:Inkeriläiset henkilöt Luokka:Vuonna 1864 syntyneet Luokka:Vuonna 1918 kuolleet
Oliver Kopiloff

Oliver Alexander Kopiloff (s. 1. tammikuuta 2006 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan oikea laitahyökkääjä, mutta Kopiloff osaa pelata myös keskellä. == Ura == === Seuraura === Kopiloff on Hämeenlinnan Pallokerhon kasvatti. Kaudella 2021–2022 hän toimi seuran U16-joukkueen varakapteenina. Kopiloff oli tehoilla 31+31=62 HPK:n paras pistemies ja maalintekijä. Hän jakoi U16 SM- sarjan maalipörssin kolmannen sijan Kiekko-Espoon Elias Puolanteen kanssa ja sijoittui pistepörssissä viidenneksi. Kopiloff valittiin kauden päätteeksi sarjan ensimmäiseen tähdistökentälliseen. Kaudella 2022–2023 hän oli HPK:n U18-joukkueen paras pistemies ja maalintekijä tehoilla 17+17=34. Huhtikuussa 2024 Kopiloff teki HPK:n kanssa kaksivuotisen SM-liigasopimuksen. Hän aloitti kauden 2024–2025 seuran U20-joukkueessa. Kopiloff teki liigadebyyttinsä 23. marraskuuta 2024 vieraissa Oulun Kärppiä vastaan. Hänet merkittiin HPK:n nelosketjun oikeaan laitaan Sami Päivärinnan ja Samuli Aaltosen viereen. Kopiloff sai ottelussa jääaikaa 12.20 minuuttia. Hän sai myös syöttöpisteen Adam Brodeckin tekemään 4–4-tasoitusmaaliin vain sekunti ennen varsinaisen peliajan päättymistä. Osuma hyväksyttiin videotarkistuksen päätteeksi. === Maajoukkueura === Kopiloff on pelannut kahdeksan nuorten ja 13 poikien maaottelua. == Muuta == Kopiloff opiskelee Hämeenlinnan lyseon lukion urheilulinjalla. Hänen isänsä Olli-Pekka Kopiloff pelasi omalla urallaan hyökkääjänä parhaimmillaan Mestis-tasolla. == Tilastot == 2023–2024 HPK U20-SM 37 10 13 23 6 3 0 0 0 0 1 kausi yhteensä U20-SM 37 10 13 23 6 3 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Hämeenlinnan Pallokerhon pelaajat Luokka:Vuonna 2006 syntyneet Luokka:Elävät henkilöt
Intian suurnopeusradat

pienoiskuva|Rakenteilla ja suunnitteilla olevat suurnopeusradat Intiassa pienoiskuva|Mumbain ja Ahmedabadin välisellä radalla käytettävä japanilainen E5-sarjan Shinkasen luotijuna. Intiassa on rakenteilla ja suunnitteilla suurnopeusjunaratoja. Tällä hetkellä Intian nopein junarata on Mumbaista Goaan kulkeva Tejas Express, joka saavuttaa jopa 200 km/h:n nopeuden. Intian ensimmäinen suurnopeusrata tulee olemaan Mumbain ja Ahmedabadin välille tuleva rakenteilla oleva 508 kilometriä pitkä suurnopeusrata, jonka on määrä olla valmis vuonna 2028. Rataa tulee operoimaan valtionyhtiö Indian Railways. Suurin osa radasta (468 km) tulee olemaan korotettu. Radalla käytetään japanilaisia Shinkansen E5 -junia. Hankittavasta 24 Shinkasenista kuusi on tarkoitus koota Intiassa. Junien on tarkoitus kulkea Mumbain ja Ahmedabadin välisellä radalla 320 km/h, mutta testeissä radalla kokeillaan 350 km/h:n nopeutta. == Lähteet == Luokka:Intian rataverkko Luokka:Suurnopeusradat
Odilo Clunylainen

Odilo Clunylainen (962 Auvergne – 1048 Souvigny) oli Clunyn luostarin viides apotti. Odilo oli Auvergnen aatelissuvun jäsen ja liittyi Clunyn munkkiveljeskuntaan vuonna 991. Odilosta tuli luostarin apotti kolme vuotta myöhemmin. Hänen kaudellaan Cluny kehittyi nopeasti, ja samaan aikaan myös koko benediktiinien luostarilaitosta uudistettiin laajasti. Odilo saattoi alulle Pyhäinpäivän juhlan ja käytti clunylaisten vaikutusvaltaa taistelussa simoniaa ja laittomia avioliittoja vastaan. Odilo Clunylainen kanonisoitiin pyhimykseksi vuonna 1063. Hänen muistopäiväänsä vietetään 2. tammikuuta. == Lähteet == Luokka:Vuonna 962 syntyneet Luokka:Vuonna 1048 kuolleet Luokka:Ranskalaiset pyhimykset Luokka:Apotit Luokka:Keskiajan henkilöt
Albert Rizaeus Hardenberg

Albert Rizaeus Hardenberg (s. 1510 Hardenbergissä Hollannissa, k. 1574 Emdenissä), oli saksalais-hollantilainen teologi. Hardenberg liittyi ratkaisevasti luterilaiseen uskonpuhdistukseen oleskellessaan 1543-44 Wittenbergissä, missä hän muodosti luottamuksellisen ystävyyssuhteen erityisesti Philipp Melanchthonin kanssa. Vuonna 1544 Kölnin vaaliruhtinas- arkkipiispa Hermann von Wied kutsui hänet auttamaan uskonpuhdistuksen toteuttamisessa alueillaan ja vuodesta 1545 lähtien hän työskenteli pastorina Kempenissä tätä tarkoitusta varten, mutta katolinen vastaliike pakotti hänet jättämään paikkansa. Vuonna 1547 hänet kutsuttiin saarnaamaan Bremenin tuomiokirkkoon velvoitteena pitää myös teologisia luentoja. Varhain häntä alettiin kuitenkin epäillä eriävistä mielipiteistä ehtoolliskysymyksessä. Hardenberg, joka oli läheisesti yhteydessä reformoituun Johannes Laskiin, oli alusta asti ottanut tässä asiassa välittäjäaseman reformoidun ja luterilaisen näkemyksen välillä. Hardenbergin ja muiden Bremenissä olevien pappien välillä syttyi ankara ja pitkäaikainen taistelu. Erilaisten vaiheiden jälkeen kiista päättyi siihen, että Hardenberg erotettiin virastaan ​​ja karkotettiin Bremenistä vuonna 1561. Muutaman vuoden kuluttua kirjallisten töiden jälkeen hän asui Rasteden luostarissa lähellä Oldenburgia, vuonna 1565 hänestä tuli pastori Sengwardeniin ja vuonna 1567 Emdeniin, jossa hänen vaikutuksensa alaisena reformoitu suunta tuli yhä enemmän vallitsevaksi.Nordisk familjebok / Uggleupplagan. 10. Gossler - Harris ==Lähteet== Luokka:Saksalaiset papit Luokka:Bremenin kaupungin historia Luokka:Vuonna 1510 syntyneet Luokka:Vuonna 1574 kuolleet
Erottajan paviljonki

Erottajan paviljonki (myös Erottajan Suoja) on Alvar Aallon vuonna 1941 suunnittelema rakennus, joka sijaitsee Helsingin keskustassa Erottajankadulla. Väestönsuojan sisäänkäynniksi suunniteltu rakennus valmistui väliaikaisesti puurakenteisena versiona vuonna 1941, mutta nykyiseen muotoonsa se rakennettiin olympialaisten alla vuonna 1951. Erottajan paviljongin ulkoasulle tunnusomaisia ovat graniittinen sokkeli ja sen päälle kohoavat suuret lasiseinät sekä rakennusta kiertävä pronssinen kaidetuki ja pronssiset ovet. Rakennukseen, joka koostuu porraskäytävästä ja maanpinnan alapuolisista tiloista, mennään sisään Mannerheiminkadun puolelta. Erottajan paviljongin sisällä, rappusten yläpuolella sijaitsevat ilmanvaihtoputket on vaihdettu alkuperäisistä lasisista messinkisiin. Väestönsuojakäytön (josta nimi 'Erottajan Suoja') lisäksi Erottajan paviljongissa on toiminut kioskeja ja käymälöitä. Nykyisin rakennus toimii maanalaisen parkkitalon sisäänkäyntinä. Rakennus on vuonna 2007 voimaan tulleen asemakaavan myötä suojeltu rakennustaiteellisesti merkittävänä rakennuksena. ==Lähteet== Luokka:Alvar Aallon suunnittelemat rakennukset Luokka:Helsingin suojellut rakennukset Luokka:Kaartinkaupunki